钦定古今图书集成/明伦汇编/闺媛典/第134卷 > 叶春旸妻程氏
## 钦定古今图书集成/明伦汇编/闺媛典/第134卷 > 叶春旸妻程氏

按《宿迁县志》：“程氏，邳州人。幼温淑，长习女红，里中以
闺秀目之。配叶春旸，夫妻相敬如宾。旸耽书史，不事
生产，家日落，氏处之晏然，日辟纑以佐之。旸补弟子
员，举一子，名清芬。旸亡，氏恸哭几绝，欲相从地下，家
人力劝而止。揾泪抚孤，茹痛含辛，艰苦万状。芬长而
英敏，为诸生，有名。家渐饶，氏操作如故。长孙亦补弟”
子员，有司请表其庐。年九十，以寿终。